தூத்துக்குடியில் உள்ள ஸ்டெர்லைட் ஆலையை நிரந்தரமாக மூடுமாறு வலியுறுத்தி மக்கள் போராட்டம் நடத்தி வந்தனர். போராட்டத்தின் 100ஆவது நாளான கடந்த மே மாதம் 22ஆம் திகதி இடம்பெற்ற பாரிய போராட்டத்தில், பேரணியாக சென்று மாவட்ட ஆட்சியர் அலுவலகத்தில் மனு கொடுக்க முற்பட்டபோது பொலிஸாருக்கும், பொதுமக்களுக்குமிடையே வன்முறை வெடித்தது. இதன்போது அத்துமீறி பொலிஸார் முன்னெடுத்த துப்பாக்கிச்சூட்டில் 13 பேர் உயிரிழந்ததோடு, பலர் காயமடைந்தமை குறிப்பிடத்தக்கது.